Camille Montagne

Jean Pierre François Camille Montagne (født 15. februar 1784 i Vaudoy-en-Brie, død 5. desember 1866) var en fransk militærlege og biolog (bryologi og mykologi). 
Hans botanisk-mykologiske autorforkortelse er „Mont.“.

Som 14-åring ble han med i den franske flåte og deltok i 1798 på Napoleons Egypt-ekspedisjon. I 1802 vendte han hjem, studerte medisin og ble to år etter militærkirurg. I 1832 ble han pensjonist, og viet seg til kryptogamforskning.

Montagne bearbeidet dels i manga egne arbeider, dels i andres, særlig i noen større reiseverk, samlinger fra mange land, og gav også bidrag til de lavere vekstenes organografi og fysiologi. Plantes cellulaires (1845, med 20 kolorerte plansjer) utgjør en bearbeidelse av kryptogamene fra Dumont d’Urvilles sydhavsekspedisjon 1837–40.

 Verker 
 med Ramón de la Sagra: Histoire physique, politique et naturelle de l'ile de Cuba; del 10; 1842 (Online)
 med Karl Müller: Morphologischer Grundriss der Familie der Flechten; 1851

 Referanser 

Kategori:Franske botanikere
Kategori:Mykologer
Kategori:Bryologer
Kategori:Medlemmer av Det franske vitenskapsakademiet
Kategori:Personer fra departementet Seine-et-Marne
Kategori:Fødsler i 1784
Kategori:Dødsfall i 1866